A Magyar Nemzeti Tanács XXI. rendes ülésén elhangzott képviselői kérdések és az azokra megküldött válaszok:

1. ***Vass Tibor*** tanácstag kérdései:

- Mikor lett Mérges Sándor mint MNT képviselő regionális megbízottnak kinevezve?

* Kik a többi regionális megbízottak?
* Hogyan lettek a régiók felosztva?
* Ki a Közép-Bánáti regionális megbízott?

Amennyiben az adatok nem pontosak, amiben kételkedik Vass Tibor tanácstag elmondta, hogy helyesbítést szeretne kérni illetve helyénvalónak látna egy bocsánatkérést is.

 ***T. Címnek a Magyar Nemzeti Tanács huszonegyedik, 2012. május 14-én megtartott rendes ülésén elhangzott képviselői kérdésre a következő választ adom:***

„Az MNT Elnöke formálisan, általános érvénnyel nem nevezett ki regionális megbízottakat. Ugyanakkor olyan esetekben, amikor egy-egy rendezvényen nem tudott jelen lenni, esetenként felkérte az MNT egyes tagjait, hogy a nevében vegyenek részt a rendezvényeken. Az adott esetben is így történt, azaz MÉRGES SÁNDOR az MNT Elnökének felkérésére köszöntötte a résztvevőket.”

 Dr. Korhecz Tamás

 MNT elnök

1. ***Dr. Csengeri Attila*** tanácstag kérdései:

- Igaz-e az az állítás ami a magyar illet a szerb sajtóban is megjelent az idei választások során, mely szerint a Magyar Nemzeti Tanács elnöke olyan nyilatkozatott tett mely szerint az MNT teljes egészében a VMSZ politikáját támogatja, választási kampányával egyezik és magáévá teszi azt?

- Ha tett ilyen kijelentést azt milyen felhatalmazás alapján, volt-e felhatalmazása a nemzeti tanácstól, és melyik az a jogi aktus amely felhatalmazza ilyen kijelentés megtételére?

 ***T. Címnek a Magyar Nemzeti Tanács huszonegyedik, 2012. május 14-én megtartott rendes ülésén elhangzott képviselői kérdésre a következő választ adom:***

„Az MNT Elnöke a választások kapcsán semmilyen nyilatkozatot nem tett. Az igazság az, hogy az MNT Elnöke a Magyar Szónak adott hosszabb interjújában, ami március 29-én jelent meg foglalkozott a májusi választásokkal az MNT szempontjából. Az adott írásban (A magyar szavazatoknak nemzetmegtartó ereje van) Magyar Szó újságírója pontosan foglalta össze az MNT Elnökének válaszait. Az interjúban nem hangzott el, hogy a „az MNT teljes egészében a VMSZ politikáját támogatja, választási kampányával egyezik és magáévá teszi azt.“ Az interjú teljes szövegét nem idézzük ezen a helyen de a vonatkozó részt idézzük „Az MNT ígéreteinek, programjainak teljesítése összecseng a VMSZ célkitűzéseivel és programjával. Sohasem titkoltuk, hogy az MNT-ben a VMSZ által megfogalmazott politikát valósítjuk meg. A programok sikeres, hatékony, időben történő végrehajtása természetszerűen a VMSZ sikerességét, kampányát segíti. Ezt nem is kívánjuk titkolni, ez így természetes, hiszen a VMSZ politizálásának egy fontos színtere az MNT, a tanácsban történő politizálás pedig összefügg a többi hatalmi szintben való jelenléttel is. Az MNT úgy válthatja be leghatékonyabban ígéreteit, ha együttműködhet a többi hatalmi szinttel, ehhez pedig egy erős magyar politikai jelenlét szükséges.” A nevezett mondatokat a szerb sajtó, egyebek mellett a Blic napilap, némileg pontatlanul, konteksztusából kiemelve vette át.

 Az MNT programjai, szakpolitikája, döntései a Tanácsban ¾ többséget szerzett, VMSZ körül létrejött a Magyar Összefogás választási igéreteire és választási programjára épülnek. Ebből kifolyólag a többség bizalmát képviselő MNT Elnök is ezeket képviseli, ennek érdekében tevékenykedik. Itt jegyezzük meg, hogy az MNT Elnöke a vonatkozó Törvény és az MNT Alapszabálya alapján képviseli az MNT-t, tehát teljes joggal nyilatkozik is az MNT nevében, külön felhatalmazásra ehhez nincs szüksége. Ugyanakkor az MNT-.t képviselve az MNT Elnöke az MNT elfogadott döntéseivel ellentétes álláspontot nem képviselhet.”

 Dr. Korhecz Tamás

 MNT elnök

1. ***Rácz Szabó László*** tanácstag kérdése:

* Név szerint szeretné megkérdezni, hogy Magyarcsernyén az általános iskolában ki az igazgató, akit a Magyar Nemzeti Tanács támogatott?

 ***T. Címnek a Magyar Nemzeti Tanács huszonegyedik, 2012. május 14-én megtartott rendes ülésén elhangzott képviselői kérdésre a következő választ adom:***

„A magyarcsernyei Petőfi Sándor Általános Iskola igazgatója Popović Evica.

Popović Evica Született: 1965.12.25.

Végzettsége: Tanítóképző Egyetem – Osztálytanító

Nyelvismerete: magyar nyelv (ír, olvas, beszéli), szerb nyelv-anyanyelvi szinten, angol nyelv-középfokon

Az iskola tantestületi ülésén, 2010. május 5-én, a jelenlévő 30 személyből 25-en támogatták Popović Evica igazgatójelöltet.

Az MNT Közoktatási Bizottsága első ülésen 2010. július 9-én támogatta Popović Evica kinevezését a magyarcsernyei Petőfi Sándor Á.I. igazgatójának (MNT: IX-960/2010)”

 Dr. Korhecz Tamás

 MNT elnök